# distag
## Brezhoneg
### Etimologiezh

    (Anv-kadarn hag Anv-gwan|Anv-gwan) Savet diwar « di- » ha « stag ».
    (Furm verb) Savet diwar « distag- », pennrann ar verb « distagañ », hep dibenn-ger.

### Anv-kadarn

distag /ˈdistak/ gourel ((liester distagoù)
* Ober un dra bennak hep distag : hep paouez.
** Laka kargañ da ganolioù ha tenn hep distag. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 60.)

#### Troidigezhioù

* galleg : arrêt

### Anv-gwan

distag /ˈdistak/
* Ha n'eo ket staget
** Ar c'hi a zo distag. — (Jules Gros, Le trésor du breton parlé Deuxième Partie, 1970, p. 119.)
** Te 'vat a zo gwall sot da vezañ distag. — (Jules Gros, Le trésor du breton parlé Deuxième Partie, 1970, p. 119.)
** Ur miz zo n'eo ket bet distag e gazeg. — (Jules Gros, Le trésor du breton parlé Deuxième Partie, 1970, p. 119.)
** [...], ha kement ha diskouez d'an holl pegen distag e voe bet a-viskoazh diouzh he feadra, e veve koulz eo lavarout evel ur paour, diwar vara sec'h ha dour. — (Jarl Priel, Va Buhez e Rusia, Al Liamm, 1955, p. 18.)
* Distag diouzh udb
** N'eo ket me zo kaoz ma'z eo distag Sant Ke diouzh Perroz.
* Lavarout anezho distag : lavarout ar gerioù ken eeun ha tra, hep klask tro da ziverrañ.
** Mari a lavar anezho distag. — (Jules Gros, Le trésor du breton parlé Deuxième Partie, 1970, p. 119.)

#### Gerioù kar dre o ster

* distagañ

#### Troidigezhioù

* galleg : détaché , séparé , distinct
* galleg : clair , net

### Adverb

distag /ˈdistak/
* Gant un ehan etre div wechad.
** Sevel a dlie, enn eun tu-bennag, e ribl ar c'hoajou, var ur c'hleuz ; ha neuze, houpa teir gueach ha distag, o tifreza houpadenn ar gaouenn. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 9.)
* hep distag: hep ehan, dizehan.

### Furm verb

distag /Distagadur ?/
* Furm ar verb distagañ e trede gour unan an amzer-vremañ, en doare-disklêriañ.
* Furm ar verb distagañ en eil gour unan an doare-gourc'hemenn.

#### Deveradoù

* distagañ
* distagadur
* distagell
* distager